Document ID: 32006R1572

32006R1572
L 290/29
JURNALUL OFÍCIAL AL UNIUNII EUROPENE
REGULAMENTUL (CE) NR. 1572/2006 AL COMISIEI
din 18 octombrie 2006
de modificare a Regulamentului (CE) nr. 824/2000 prin care se stabilesc procedurile de preluare a cerealelor de către agențüle de intervenție și metodele de analiză pentru determinarea calității cerealelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 6 și articolul 24 al doilea paragraf,
întrucât:
(1)
Condițiile în care sunt oferite și preluate cerealele de către agențüle de intervenție trebuie să fie cât mai uniforme posibil în întreaga Comunitate, pentru a se evita discriminările între producători. În acest sens, Regulamentul (CE) nr. 824/2000 al Comisiei (2) nu prevede explicit termenul de preluare a cerealelor oferite pentru intervenție. Pentru a evita orice ambiguitate, este necesar să se precizeze acest termen.
(2)
Este necesar ca cerealele de o calitate necorespunzătoare pentru utilizare sau depozitare să nu fie acceptate pentru intervenție. În acest scop, este necesar să țină cont de noua situație în domeniul intervenției, legată în special de depozitarea pe termen lung a anumitor cereale și de efectele acesteia asupra calității produselor.
(3)
În consecință, este necesar, pentru proteja produsele de intervenție de degradare și pentru a menține utilizarea lor ulterioară, să se consolideze criteriile de calitate pentru porumb prevăzute în anexa I la Regulamentul (CE) nr. 824/2000. În acest scop, este necesar să fie reduse conținutul maxim de umiditate, precum și procentul maxim de brizuri de boabe și de boabe încălzite în timpul uscării. Luând în considerare asemănările agronomice ale sorgului și porumbului, este necesar să fie prevăzute, din motive de coerență, măsuri analoge pentru sorg. În plus, din motive de coerență cu celelalte cereale eligibile pentru regimul de intervenție, este necesar să fie introdus un nou criteriu de greutate specific pentru porumb.
(4)
Este necesar, de asemenea, ca nivelul majorărilor și reducerilor de preț aplicabile porumbului și sorgului, prevăzute în tabelele I, II și III din anexa VII la Regulamentul (CE) nr. 824/2000, să fie adaptat în mod corespunzător.
(5)
Pentru a permite elaborarea unui raport statistic săptămânal cu privire la situația stocurilor de cereale pentru intervenție, este necesar să se precizeze conținutul comunicărilor pe care statele membre trebuie să le trimită Comisiei.
(6)
Pentru a permite o bună gestionare a regimului de intervenție al cerealelor, este necesar să se obțină și să se înregistreze informații specifice, pe o bază regională armonizată. În acest scop, ar trebui utilizate nivelurile regionale prevăzute de Regulamentul (CEE) nr. 837/90 al Consiliului din 26 mai 1990 privind informațiile statistice care trebuie furnizate de către statele membre cu privire la producția de cereale (3) și să se solicite statelor membre să trimită Comisiei aceste informații.
(7)
În vederea unei gestionări eficiente a sistemului, este necesar să se prevadă ca informațiile cerute de Comisie să fie transmise pe cale electronică.
(8)
Prin urmare, Regulamentul (CE) nr. 824/2000 ar trebui modificat în consecință.
(9)
Este necesar ca modificările prevăzute de prezentul regulament să se aplice ofertelor de cereale pentru intervenție de la 1 noiembrie 2006. Prin urmare, este necesar ca prezentul regulament să intre în vigoare la data publicării în Jurnalul Oficial al Uniunii Europene.
(10)
Comitetul de gestionare a cerealelor nu a emis un aviz în termenul stabilit de președintele său,
ADOPTĂ PREZENTUL REGULAMENT:
Articolul 1
Regulamentul (CE) nr. 824/2000 se modifică după cum urmează:
1.
La articolul 3, punctul 3.9 se înlocuiește cu următorul text:
„3.9.
metoda standard pentru determinarea greutății specifice este în conformitate cu ISO 7971/2:1995 și, în cazul porumbului, cu metodele tradiționale aplicate.”
2.
La articolul 5, se adaugă următorul alineat (6):
„(6) Ultima preluare trebuie să aibă loc până la sfârșitul celei de-a doua luni următoare ultimei livrări prevăzute la articolul 4 alineatul (3) al treilea paragraf, fără a depăși, cu toate acestea, data de 31 iulie în Spania, Grecia, Italia și Portugalia și 31 august în celelalte state membre.”
3.
La articolul 9, literele (a) și (b) se înlocuiesc cu următorul text:
„(a)
Atunci când conținutul de umiditate din cerealele oferite spre intervenție este mai mic de 13 % pentru porumb și sorg și de 14 % pentru celelalte cereale, majorările de preț care se aplică sunt cele menționate în tabelul I din anexa VII. În cazul în care conținutul de umiditate din aceste cereale oferite spre intervenție este mai mare de 13 % și, respectiv, 14 %, reducerile de preț care se aplică sunt cele menționate în tabelul II din anexa VII.
(b)
Atunci când greutatea specifică a cerealelor oferite spre intervenție diferă de raportul greutate/volum de 76 kg/hl pentru grâul comun, de 73 kg/hl pentru porumb și de 64 kg/hl pentru orz, reducerile de preț aplicate sunt cele menționate în tabelul III din anexa VII.”
4.
Se adaugă următorul articol 11a:
„Articolul 11a
Pentru fiecare tip de cereale prevăzut la articolul 5 alineatul (1) din Regulamentul (CE) nr. 1784/2003, fiecare stat membru comunică pe cale electronică:
(a)
informații privind situația stocurilor de intervenție, până la ora 12 (ora orașului Bruxelles) a fiecărei zi de miercuri, în special cu privire la:
(i)
cantitățile oferite spre intervenție în cursul săptămânii anterioare, în conformitate cu articolul 2 din prezentul regulament;
(ii)
cantitățile oferite pentru care ofertantul a retras oferta după deschiderea perioadei de intervenție;
(iii)
cantitățile totale oferite spre intervenție de la deschiderea perioadei de intervenție, prin deducerea cantităților prevăzute la punctul (ii);
(iv)
cantitățile totale preluate de la deschiderea perioadei de intervenție, în conformitate cu articolul 5 din prezentul regulament;
(b)
cantitățile scoase la licitație în conformitate cu articolul 2 alineatul (2) din Regulamentul (CEE) nr. 2131/93 al Comisiei (4), în miercurea următoare publicării invitației de participare la licitație;
(c)
cantitățile destinate distribuirii gratuite persoanelor celor mai defavorizate din Comunitate, în conformitate cu Regulamentul (CEE) nr. 3730/87 al Consiliului (5), în miercurea următoare datei la care statul membru a stabilit loturile respective;
(d)
rezultatele medii ale greutății specifice, ale conținutului de umiditate, de brizuri de boabe și de proteine constatat pentru loturile de cereale preluate, până la sfârșitul lunii următoare termenului de preluare prevăzut la articolul 5 alineatul (6) din prezentul regulament, pe regiune stabilită în anexa III la Regulamentul (CEE) nr. 837/90 al Consiliului (6).
5.
Anexele I și VII se modifică în conformitate cu anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 noiembrie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 octombrie 2006.

Labels: 2
3
17
6